title: Εργασία και υγεία μεταναστριών και γυναικών προσφύγων από την Ουκρανία στην Ελλάδα: Επιδράσεις της απασχόλησης τους στην οικιακή εργασία και παροχή φροντίδας στην καθημερινή ζωή και στην πρόσβαση τους σε υπηρεσίες ιατροφαρμακευτικής περίθαλψης
title: Work and health of female migrants and refugees from Ukraine in Greece: Exploring the effects of their employment on domestic work and caregiving and their access to healthcare services
titleType: AlternativeTitle
Creators: name: Νικολάου, Μαρία
Publisher: name: Πανεπιστήμιο Δυτικής Αττικής
Year: 2024
Subjects: Μετανάστριες
Γυναίκες προσφύγισσες
Οικιακή εργασία
Φροντίδα
Υγειονομική περίθαλψη
Ουκρανική μετανάστευση
Migration of Ukrainians
Migration system
Healthcare services
Female refugees
Female immigrants
Ουκρανία
Γυναίκες πρόσφυγες

description: ΕΙΣΑΓΩΓΗ: Η ουκρανική μετανάστευση θα πρέπει να θεωρηθεί ως μέρος του μεταναστευτικού συστήματος των χωρών από το πρώην Ανατολικό Μπλοκ και επομένως ορισμένα από τα χαρακτηριστικά των ροών είναι κοινά με εκείνα από άλλες χώρες της Ανατολικής Ευρώπης. Στην περίπτωση της μετανάστευσης στην Ελλάδα, ένα κύριο χαρακτηριστικό που σχετίζεται με τη σύνθεση του μεταναστευτικού ουκρανικού πληθυσμού αφορά στην κυριαρχία των γυναικών, που τις περισσότερες φορές εντάσσονται σε χαμηλόβαθμες θέσεις κυρίως οικιακής εργασίας. Όσον αφορά το νομικό καθεστώς τους, οι περισσότερες μετανάστριες από την Ουκρανία είναι κάτοχοι αδειών παραμονής και εργασίας, με εξαίρεση ένα μικρό ποσοστό που διαμένουν χωρίς άδεια διαμονής στη χώρα. ΣΚΟΠΟΣ: Σκοπός της παρούσας μελέτης είναι να διερευνήσει τις συνθήκες εργασίας και υγείας των μεταναστριών και γυναικών προσφύγων από την Ουκρανία στην Ελλάδα και ειδικότερα ως προς τις επιπτώσεις της απασχόλησης τους στους τομείς της οικιακής εργασίας και την παροχής φροντίδας καθώς και της πρόσβασης τους σε υπηρεσίας υγείας της χώρας. Για την επίτευξη του σκοπού της παρούσας έρευνας χρησιμοποιήθηκε η μέθοδος της βιβλιογραφικής ανασκόπησης. ΜΕΘΟΔΟΣ: Στην παρούσα βιβλιογραφική ανασκόπηση περιλαμβάνονται μελέτες οι οποίες έχουν διεξαχθεί την περίοδο 2000-2023 και αναζητήθηκαν στις βάσεις δεομένων Google Scholar και Scopus. ΑΠΟΤΕΛΕΣΜΑΤΑ: Σύμφωνα με τα αποτελέσματα της παρούσας ανάλυσης, συμπεραίνεται ότι οι περισσότερες γυναίκες μετανάστριες από την Ουκρανία εργάζονται ως οικιακοί βοηθοί ή παρέχουν υπηρεσίες παροχής φροντίδας σε ηλικιωμένους και παιδιά. Οι συνθήκες διαβίωσης και οι αποδοχές τους ερμηνεύονται ως φαινομενικά καλές. Όσον αφορά στις παροχές φροντίδας, ασφάλειας και υγείας, όσες διαμένουν νόμιμα στη χώρα και διαθέτουν κοινωνική ασφάλιση είναι περισσότερο ικανοποιημένες από τις παροχές που δέχονται. Η σχέση των περισσότερων με τους εργοδότες τους παρουσιάζονται ως πλασματικά καλές. ΣΥΜΠΕΡΑΣΜΑΤΑ: H ένταξη των Ουκρανών στην Ελλάδα είναι σχετικά δύσκολη, λόγω των διακρίσεων που δέχονται, αλλά παρόλα αυτά γίνεται προσπάθεια ένταξης τους, η οποία διευκολύνεται στις περιπτώσεις που γνωρίζουν ελληνικά και διαμένουν πολλά χρόνια στη χώρα. Συγκεκριμένα, οι Ουκρανές προσφύγισσες βρίσκονται αντιμέτωπες με περισσότερες και μεγαλύτερες δυσκολίες, σε σχέση με τις μετανάστριες διότι ζητήματα όπως το καθεστώς, ο αναγκαστικός εκτοπισμός και το φύλο αποτελούν παράγοντες που επηρεάζουν την ομαλή ένταξή τους. Επίσης, ο κίνδυνος εκμετάλλευσης, οι δυσμενείς συνθήκες εργασίας, και ο αποκλεισμός από τις διαθέσιμες υπηρεσίες υγείας είναι κάποιες από τις σημαντικές δυσκολίες που αντιμετωπίζουν οι Ουκρανές προσφύγισσες και μετανάστριες. ΛΕΞΕΙΣΚΛΕΙΔΙΑ: Ουκρανές, μετανάστριες, γυναίκες προσφύγισσες, οικιακή εργασία, φροντίδα, υγειονομική περίθαλψη